**Магілёўтрансмаш** (**Магілёўскі завод транспартнага машынабудавання**) — беларускае прадпрыемства па выпуску паўпрычэпаў, аўтамабільных кранаў і спецыяльных фургонаў, размешчанае ў горадзе Магілёў. У цяперашні час з’яўляецца філіялам Мінскага аўтамабільнага завода.

Гісторыя
--------

У 1975 годзе ў Магілёве пачалося будаўніцтва завода сельскагаспадарчага машынабудавання «Магілёўсельмаш». У 1982 годзе завод быў уведзены ў эксплуатацыю. Першапачаткова падпарадкоўваўся Міністэрству машынабудавання для жывёлагадоўлі і кормавытворчасці СССР. З 1991 года — у падпарадкаванні Дзяржкамітэта Рэспублікі Беларусь па прамысловасці і міжгаліновых вытворчасцях, з 1994 года — у падпарадкаванні Міністэрства прамысловасці Рэспублікі Беларусь. 28 сакавіка 1994 года перайменаваны ў Магілёўскі завод транспартнага машынабудавання «Магілёўтрансмаш». 31 ліпеня 2000 года ператвораны ў Рэспубліканскае ўнітарнае прадпрыемства, 31 снежня 2003 года — у адкрытае акцыянернае таварыства. У 2003 годзе завод быў перададзены ў падпарадкаванне Мінскаму аўтамабільнаму заводу. У 2006 годзе ААТ «Магілёўтрансмаш» скасавана як самастойная юрыдычная асоба.

Прадукцыя
---------

Першапачаткова завод займаўся вытворчасцю сельскагаспадарчай тэхнікі: прыстасаванняў для перавозкі здробненай зялёнай масы, пагрузчыкаў для трактара К-700. У 1991 годзе завод пачаў асвойваць вытворчасць прычапной тэхнікі і аўтакранаў «Машэка». У 1991 годзе былі выраблены першыя аўтамабільныя паўпрычэпы, у 1993 годзе завод выпусціў першыя 15-тонныя аўтакраны. У далейшым прадпрыемства вырабляла кантэйнеравозы, рэфрыжэратары, панелевозы, паўпрычэпы з тэнтаваным верхам, прычэпы-роспускі лесавозаў. У 2012 годзе «Магілёўтрансмаш» сабраў партыю мікрааўтобусаў МАЗ-182. У 2017 годзе на незадзейнічаных плошчах завода была арганізавана зборка аўтакранаў на шасі МАЗ сумесна з кітайскай кампаніяй *Zoomlion*. У 2019 годзе «Магілёўтрансмаш» пачаў вытворчасць рубільна-драбільнай машыны на шасі МАЗ. У 2020 годзе завод выпусціў першы смеццявоз на сціснутым прыродным газе і смеццявоз магутнасцю 8,3 т адходаў.

Спорт
-----

У 1988—1998 гадах пры заводзе дзейнічала ўласная футбольная каманда «Трансмаш» (у 1998 годзе аб’яднаная з асноўнай магілёўскай камандай «Дняпро» ў «Дняпро-Трансмаш»).

Заўвагі
-------

1. ↑
2. 1 2 3
3. ↑
4. ↑
5. ↑  ОАО «Могилёвтрансмаш» Архівавана 21 лютага 2022. на сайте «Архивы Беларуси» (Фондовый каталог государственных архивов Республики Беларусь)
6. 1 2  *Магілёўскі заво́д тра́нспартнага машынабудава́ння «Магілёўтрансма́ш».* 466 // Беларуская энцыклапедыя: У 18 т. Т. 9: Кулібін — Малаіта / Рэдкал.: Г. П. Пашкоў і інш. — Мн. : БелЭн, 1999. — Т. 9. — 560 с. — 10 000 экз. — ISBN 985-11-0035-8. — ISBN 985-11-0155-9 (т. 9).
7. ↑  1991-2006 Итоги Автомобилестроение и сельхозмашиностроение
8. ↑  Открытое акционерное общество «Могилевтрансмаш» **(нявызн.)**. Архівавана з першакрыніцы 5 чэрвеня 2020. Праверана 5 чэрвеня 2020.
9. ↑  Завод «Могилёвтрансмаш» ОАО «МАЗ» - управляющая компания холдинга "БЕЛАВТОМАЗ" г. Могилев **(нявызн.)**. Архівавана з першакрыніцы 19 мая 2020. Праверана 30 мая 2020.
10. ↑  «Могилевтрансмаш» выпустил партию микроавтобусов МАЗ-182
11. ↑  Новый белорусский автокран может поднять танк на высоту 20-этажного дома
12. ↑  МАЗ презентовал в Могилеве сверхбыстрого «железного дровосека» **(нявызн.)**. Архівавана з першакрыніцы 21 жніўня 2020. Праверана 30 мая 2020.
13. ↑  Первый в Беларуси газовый мусоровоз МАЗ презентовали в Могилеве
14. ↑  МАЗ представил новый сверхподъемный мусоровоз

Спасылкі
--------

* Старонка на афіцыйным сайце Мінскага аўтазавода Архівавана 19 мая 2020.